બીબીસી ()ના તેજપાલ રોઠોડે ફિલ્મને પાંચમાંથી ચાર સ્ટાર આપતાં લખ્યું, "આ મજાની ફિલ્મ બોલિવુડ ઈન્ડસ્ટ્રીના હૃદયના ઊંડાણેથી આવી છે જે બોલિવુડને અંજલિ પણ અર્પે છે અને તેની ખિલ્લી પણ ઉડાવે છે, પણ ચોક્કસ જ તે દર્શકોને છેક અંત સુધી તેમની બેઠકમાં જકડી રાખશે." 
નેશનલ પોસ્ટ ()ના માર્ક મેડ્લીએ ફિલ્મને ૩ સ્ટાર આપતાં લખ્યું, "આ ફિલ્મમાં તમામ બાબતોનો શંભુમેળો છે- કોમેડી છે, ડ્રામા છે, રોમાંસ છે, એકશન છે અને અલૌકિક તત્ત્વની હાજરી પણ છે. પણ ખરેખર તો તેની પટકથા બસ એક ડાન્સ/ગીતથી બીજા સુધી જવા માટેનું માત્ર એક સાધન જ છે." 
રેડીફ.કોમ ()ના રાજા સેને ફિલ્મને સાડા ત્રણ સ્ટાર આપતા લખ્યું, "ઓમ શાંતિ ઓમ બોલિવુડની ખૂબ મજાની, ભાવનાઓના આવેશવાળી, આનંદ આપતી ફિલ્મ છે, પણ જેમ દારૂની રેલમછેલ હોય તેવી મોટા ભાગની પાર્ટીઓમાં થાય છે તેમ તેમાં પણ ઘણી અતિમૂર્ખતાભરી બાબતો અને અત્યંત અપરિપકવ લાગે તેવી બાબતો છે.
તમારે આ ફિલ્મી ગોટાઓ વચ્ચે શ્વાસ લેવા માટે થોડી મહેનત કરવી પડશે, તમારો કોલર ઊભો ચઢાવો અને પડદા પર ઘટતી ઘટનાઓમાંથી અર્થ તારવવાની મહેનત છોડી દો. 
મોટા ભાગના સંવાદો જૂની ફિલ્મોમાંથી લખાયેલા છે, એટલે તમારી બેઠકમાં આરામથી અઢેલો અને એ જૂના જાણીતા અભિનેતાને ઓળખવાની કોશિશ કરો. 
અથવા તો પછી બસ ખાનને સ્ક્રીન પર છવાઈ જતો જુઓ." ઇન્ડિયાએફના તરન આદર્શે () ફિલ્મને પાંચમાંથી ચાર સ્ટાર આપતા આ મુજબનું લખ્યું, "આવનારા દિવસોમાં આ ફિલ્મ બોકસ ઑફિસ પર નવા વિક્રમો સર્જશે, એટલું જ નહીં આ ફિલ્મ એસઆરકેની કારર્કિદીમાંની સૌથી સફળ ફિલ્મોમાંની એક બની શકે તેવી સંભાવનાઓ ધરાવે છે."
એઓએલ ઇન્ડિયાની નોયોન જયોતિ પરાસરાએ ફિલ્મને પાંચમાંથી ત્રણ સ્ટાર આપતાં લખ્યું, "ભારતીય સિનેમાના "નવરત્ન" કહેવાતા તમામ તત્ત્વો આ ફિલ્મમાાં હાજર છે- આનંદથી લઈને દુઃખ સુધીના અને રોમાંસથી લઈને બદલો/વેર વાળવા સુધીના. 
અને દિગ્દર્શિકા તેને સરસ રીતે કમાણી માટેની ફિલ્મ બનાવી શકયા છે, જે ચોક્કસ જ હિટ (સફળ) થવાની છે." 
સર્ચઇન્ડિયા.કોમે ફિલ્મને અંગૂઠો નીચે બતાવતા લખ્યું, "પુનર્જન્મની અત્યંત સામાન્ય કથા લઈને અસંબદ્ધ, ટ્રેસિંગ પેપર જેટલી પાતળી પટકથા અને મુખ્ય અભિનેતાઓના હો-હા કરતાં અભિનય ધરાવતી ફિલ્મ સરવાળે એક મામૂલી ફિલ્મ બની રહે છે, જે માત્ર સુપરસ્ટાર શાહરુખ ખાનના ચાહકોને જ પસંદ પડી શકે." સીએનએન-આઈબીએન ()ના રાજીવ મન્સાદ "ઓમ શાંતિ ઓમ"ને પાંચમાંથી ત્રણ સ્ટાર આપતાં કહે છે,"...
આ ફિલ્મના ખૂબ સુંદર સંવાદોની વિશેષ નોંધ લેવી ઘટે. મોટા ભાગના સંવાદો જૂની બોલિવુડ ફિલ્મોમાંથી જ લેવાયા છે પરંતુ જે રીતે તેને ફિલ્મના પાત્રની રોજિંદી વાતચીતમાં વણી લેવાયા છે તે અભિનંદનને પાત્ર છે." 

.ધ ટાઈમ્સ ઓફ ઇન્ડિયા ()ના નિખાત કાઝમીએ ફિલ્મને ૫માંથી ૩ સ્ટાર આપતાં લખ્યું કે આ ફિલ્મ પૂરેપૂરી પૈસા વસૂલ છે અને કર્જ ()ને અપાયેલી સાચી અંજલિ છે. 
હિન્દુસ્તાન ટાઈમ્સ ()ના ખાલિદ મહોમ્મદે ફિલ્મને ૪/૫ સ્ટાર આપતાં કહ્યું કે "ઓમ શાંતિ ઓમ" એ મગજ બાજુ પર મૂકીને માણવાલાયક સંપૂર્ણ મઝા છે.ધ હિન્દુ ()ના સુદીશ કામનાથે લખ્યું, "તેના પ્રવાહ, નબળી રજૂઆત અને ગેરવ્યાજબીપણા છતાં ઓમ શાંતિ ઓમ હિન્દી સિનેમાને આપણે જે રીતે જાણીએ છીએ અને પ્રેમ કરીએ છીએ તેને હળવા-હૃદયથી અપાયેલી અંજલિ છે. 
[...]તે સિવાય, કેટલીય બ્લોકબસ્ટર ફિલ્મોના અંશ-ટુકડાઓને હાસ્ય, ગીતો અને ડાન્સમાં સાથે પરોવીને આ ફિલ્મમાં જબરજસ્ત મિજબાનીરૂપ બની છે.
એસઆરકે કેમ આપણા સમયનો રોક સ્ટાર કહેવાય છે તે તેણે આપણને બતાવ્યું છે. 

રીવ્યૂ એકત્રિત કરનાર રોટન ટોમેટોઝે () ૬ રીવ્યૂ(૫ નવા અને ૧ જૂનો)-ના આધારે ઓમ શાંતિ ઓમને ૮૩%નું રેટિંગ આપ્યું છે. 

રીવ્યૂ (સમાલોચના)
સ્વાગત
રેટિંગ્સ અને બોકસ ઑફિસ
નિર્માણ